आँकड़ा विज्ञान
आँकड़ा विज्ञान (Data Science) आँकड़ों का विश्लेषण करके उनसे जानकारी निकालने का विज्ञान है। यह कंप्यूटर विज्ञान का एक भाग है। आँकड़ा विज्ञान गणित, सांख्यिकी, सूचना सिद्धान्त, सूचना प्रौद्योगिकी आदि अनेकों क्षेत्रों के सिद्धान्तों तथा तकनीकों का प्रयोग करता है। वे विधियाँ जो विशाल आँकड़ों के लिये भी काम करती हैं वे आँकड़ा विज्ञान के क्षेत्र में विशेष महत्व रखतीं हैं। कृत्रिम बुद्धि की मशीन अधिगम (Machine Learning) नामक शाखा के विकास से इस क्षेत्र के विकास को नयी गति और महत्व मिला है।